Document ID: 32013R0815

KOMISJONI MÄÄRUS (EL) nr 815/2013,
27. august 2013,
millega muudetakse määrust (EÜ) nr 748/2009 (nimekirja kohta õhusõiduki käitajatest, kes teostasid Euroopa Parlamendi ja nõukogu direktiivi 2003/87/EÜ I lisas loetletud lennutegevusi 1. jaanuaril 2006 või pärast seda, millega täpsustatakse iga õhusõiduki käitajat haldav liikmesriik), et võtta arvesse Horvaatia ühinemist Euroopa Liiduga
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 18a lõike 3 punkti b,
ning arvestades järgmist:
(1)
Euroopa Parlamendi ja nõukogu direktiiviga 2008/101/EÜ (2) muudeti direktiivi 2003/87/EÜ, et lisada lennutegevus Euroopa Liidu kasvuhoonegaaside saastekvootidega kauplemise süsteemi.
(2)
Komisjoni määrusega (EÜ) nr 748/2009 (3) kehtestati nimekiri õhusõiduki käitajatest, kes teostasid direktiivi 2003/87/EÜ I lisas kindlaksmääratud lennutegevusi 1. jaanuaril 2006 või pärast seda.
(3)
Nimekirja eesmärk on vähendada õhusõiduki käitajate halduskoormust, andes teavet, milline liikmesriik konkreetset õhusõiduki käitajat haldab.
(4)
Õhusõiduki käitaja ühinemine ELi heitkogustega kauplemise süsteemiga sõltub direktiivi 2003/87/EÜ I lisas sätestatud lennutegevuse teostamisest ega sõltu sellest, kas õhusõiduki käitaja on lisatud direktiivi artikli 18a lõike 3 kohasesse komisjoni kehtestatud nimekirja või mitte.
(5)
Horvaatia ühinemine Euroopa Liiduga 1. juulil 2013 ja direktiivi 2003/87/EÜ artikli 18a lõikes 1 sätestatud kriteeriumid õhusõiduki käitajat haldava liikmesriigi kindlaksmääramiseks tähendavad, et teatavaid õhusõiduki käitajaid peaks haldama Horvaatia.
(6)
Seepärast tuleks määrust (EÜ) nr 748/2009 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 748/2009 lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. august 2013

Labels: 8
18
15
20